દાએશ (આઈ.એસ.) ની વિચારધારાનાં વિરોધને બદલે, આપણે ભારતીય સમન્વય અને સમધર્મિ સંસ્કૃતિનો બાળકો અને યુવાનોમાં હકારાત્મક પ્રચાર કરીએ, અને સર્વધર્મ સમભાવ દર્શાવતી પ્રવૃતિઓને વેગ આપીએ તે આવશ્યક છે. ભારતમાં પ્રવર્તમાન આઝાદીનું મહત્વ આજનો યુવાન સમજે સાથે જ ધર્મગુરુઓ પણ કટ્ટરતાવાદી અભીગમોનો જાહેર તિરસ્કાર કરે તે પણ જરૂરી છે. આપણા દેશનું સાર્વભૌમત્વ પ્રત્યેક ધર્મ પંથ કે જાતીનાં લોકોને એક સરખો જીવન જીવવાનો અધિકાર આપે છે.